દિગમ્બર સમાજનો 14 સપ્ટેમ્બરના રોજ દશલક્ષણ પર્યુષણ મહાપર્વ શરૂ થયો છે. પર્યુષણના બીજા દિવસે 93 વર્ષના આર્યીકા સમૃધ્ધિમતિ માતાજીને યમ સંલ્લેખના (સંથારો) લેવાની ભાવના થતાં તેમનાં દીક્ષા ગુરૂ આર્યીકા શુભમતિ માતાજીએ ચારે પ્રકારના આહારનો ત્યાગ કરવાની પરવાનગી આપી હતી. જેથી સમૃદ્ધિમતિ માતાજીએ આજીવન અન્ન જળનો ત્યાગ કર્યો છે. દિગંબર સમાજના મતે વડોદરામાં પહેલી વખત પર્યુષણના સમય દરમિયાન કોઈ માતાજીએ યમ સંલ્લેખના લીધી છે.